కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అమ్మాయిగా సెక్స్ మార్పిడి చేయించుకున్నా: ‘జబర్దస్త్’ సాయి తేజ
‘‘నేను ఇప్పుడు పూర్తిగా అమ్మాయిలా మారిపోయా.. అంతేకాదు, చావు వరకు వెళ్లి వచ్చా. ఈ విషయం అమ్మా నాన్నలకు తెలీదు. మొదటిసారిగా ఈ విషయాన్ని బయటకు చెబుతున్నా’’ అంటూ జబర్దస్త్ సాయి తేజ షాకింగ్ నిజాలను వెల్లడించాడు.
Samayam Telugu | Updated:
Nov 1, 2018, 03:36PM IST
అమ్మాయిగా సెక్స్ మార్పిడి చేయించుకున్నా: ‘జబర్దస్త్’ సాయి తేజ
ప్రముఖ టీవీ చానెల్ ఈటీవీలో ప్రసారమయ్యే ‘జబర్దస్త్’ గురించి ప్రత్యేకంగా పరిచయం అక్కర్లేదు. వారంలో రెండుసార్లు ప్రేక్షకులకు నవ్వులు పూయించే ఈ షో తెలుగు ప్రజల ఆదరాభిమానులు పొందుతోంది. అయితే, ఈ షోలో అమ్మాయిల గెటప్‌లో కనిపించిన అబ్బాయిలను చూస్తే.. వారు నిజంగానే అమ్మాయిలా అని ఆశ్చర్యం కలగక మానదు.
సాయి తేజ కూడా అమ్మాయి గెటప్‌లోనే ‘జబర్దస్త్’ ద్వారా ప్రేక్షకులకు పరిచమయ్యాడు. అయితే, గత కొద్ది నెలలుగా సాయితేజ ‘జబర్దస్త్’ షోలో కనిపించడం లేదు. ఇటీవల ఓ యూట్యూబ్ చానెల్‌లో ప్రత్యక్షమైన సాయితేజ.. కొన్ని షాకింగ్ నిజాలను ప్రేక్షకులకు వెల్లడించాడు. తాను ఇక అబ్బాయిని కాదని, పూర్తిగా అమ్మాయిగా మారిపోయానని తెలిపాడు. ఆరు నెలల కిందట తాను సర్జరీతో లింగ మార్పిడి చేయించుకున్నానని తెలిపాడు. అయితే, ఇప్పటివరకు ఈ విషయం తన తల్లిదండ్రులకు బంధువులకు తెలియదని, మొదటిసారిగా ఈ షో ద్వారా బయట పెడుతున్నానని వెల్లడించాడు.
అబ్బాయి నుంచి పూర్తిగా అమ్మాయిలా మారిపోయిన సాయి తేజ ఇంకా ఏం చెప్పిందంటే.. ‘‘లేడీ గెటప్‌లో ఉంటే డబ్బులు వస్తాయని నేను పూర్తిగా అమ్మాయిలా మారిపోయాను అనుకోవడం పొరపాటు. అబ్బాయిగా ఉండి కూడా లేడీ గెటప్‌లు వేస్తూ సంపాదించవచ్చు. కానీ, నాకు చిన్నప్పటి నుంచే నాలో అమ్మాయిల లక్షణాలు ఉండేవి. ఐదేళ్ల వయస్సులో నా అక్క దుస్తులు వేసుకునేవాడిని, అద్దం ముందుకు వెళ్లి మేకప్ వేసుకునేవాడిని. అయితే, మా ఊర్లో మా నాన్న పరువు పోతుందనే ఉద్దేశంతో ఈ విషయం నా కుటుంబ సభ్యులకు చెప్పలేదు. ఈ విషయాన్ని మనసులో దాచుకుని 365 రోజులు ఏడుస్తూనే ఉండేవాడిని. జబర్దస్త్‌లో అమ్మాయిగా గెటప్ వేస్తున్నప్పుడు చాలా సంతోషం కలిగేది. నేను సెక్స్ మార్పిడి చేయించుకున్న విషయం నా కుటుంబ సభ్యులకు తెలియదు. ఈ విషయం ఏదో ఒక రోజు తెలియాల్సిందే. అందుకే తొలిసారిగా ఇంటర్వ్యూలో బయటపెడుతున్నా. భవిష్యత్తులో అబ్బాయిగా పెళ్లి చేసుకున్నా.. భార్యను పక్కోడి దగ్గరకు పంపే పరిస్థితి వస్తుందని ఆలోచించే ఈ నిర్ణయం తీసుకోవలసి వచ్చింది’’ అని తెలిపింది.
చావుకు దగ్గరగా వెళ్లాను...: ‘‘అమ్మాయిలా మారినా ఏదో బాధ లోపల ఉంది. ధైర్యంగా బయటకు వెళ్లలేకపోతున్నా. ఈ నాలుగు నెలల్లో చావు దగ్గరగా వెళ్లి.. బతికి బయటపడ్డాను. జెండర్ చేంజ్ సర్జరీ తర్వాత నాకు అర్థరైటిస్ వచ్చింది. పెద్ద హాస్పిటల్‌లకు వేలకు వేలు ఖర్చుపెట్టా. ఆ క్షణంలో నా స్నేహితులు నన్ను రక్షించారు. బెడ్ మీద నుంచి కూడా లేవలేని పరిస్థితిలో ఉన్న నాకు ఎంతో సాయం చేశారు. అందుకే.. నేను ఇన్ని రోజులు ‘జబర్దస్త్’ షోలో కనిపించలేదు. నేను పూర్తిగా కోలుకున్న తర్వాత మళ్లీ షోలో కనిపిస్తాను’’ అని సాయితేజ తెలిపింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.